PIB Headquarters
কোভিড-১৯ সংক্রান্ত পিআইবি’র সংবাদ
নতুন দিল্লি, ১০ জুন, ২০২১
-
ভারতে পর পর তিনদিন নতুন করে সংক্রমিতের সংখ্যা ১ লক্ষের কম
-
গত ২৪ ঘন্টায় নতুন করে সংক্রমিত হয়েছেন ৯৪,০৫২ জন
-
গত ২৪ ঘন্টায় ১,৫১,৩৬৭ জন আরোগ্য লাভ করেছেন
-
পর পর ২৮ দিন নতুন করে সংক্রমিতের থেকে আরোগ্যলাভের সংখ্যা বেশি
-
দেশে এপর্যন্ত মোট ২,৭৬,৫৫,৪৯৩ জন সুস্থ হয়েছেন
-
কোভিডমুক্ত হওয়ার হার বেড়ে হয়েছে ৯৪.৭৭ শতাংশ
-
দৈনিক সংক্রমণের হার পর পর ১৭ দিন ১০ শতাংশের কম – আজ এই হার ৪.৬৯
-
দেশজুড়ে কোভিড সংক্রমণের জন্য নমুনা পরীক্ষার ক্ষমতা বৃদ্ধি পেয়েছে, এপর্যন্ত ৩৭.২১ কোটি নমুনা পরীক্ষা হয়েছে
-
দেশজুড়ে কোভিড টিকাকরণের অভিযান চলছে , এপর্যন্ত ২৪,২৭,২৬,৬৯২টি টিকার ডোজ দেওয়া হয়েছে ।
কোভিড ১৯-এর বিষয়ে সর্বশেষ তথ্য
ভারতে পর পর তিনদিন নতুন করে সংক্রমিতের সংখ্যা ১ লক্ষের কম
ভারতে সক্রিয় সংক্রমিতের সংখ্যা ৬০ দিন পর ১২ লক্ষের নীচে নেমে এসেছে
পর পর ২৮ দিন নতুন করে সংক্রমিতের থেকে আরোগ্যলাভের সংখ্যা বেশি
কোভিডমুক্ত হওয়ার হার বেড়ে হয়েছে ৯৪.৭৭ শতাংশ
দৈনিক সংক্রমণের হার পর পর ১৭ দিন ১০ শতাংশের কম – আজ এই হার ৪.৬৯
ভারতে গত ২৪ ঘন্টায় নতুন করে সংক্রমিত হয়েছেন ৯৪,০৫৩ জন । পরপর ৩ দিন নতুন করে সংক্রমিতের সংখ্যা ১ লক্ষের কম । দেশজুড়ে নতুন করে কোভিড সংক্রমিতের থেকে সুস্থ হয়ে ওঠার সংখ্যা বৃদ্ধি পাচ্ছে । গত ২৪ ঘন্টায় ১,৫১,৩৬৭ জন আরোগ্যলাভ করেছেন । আগের দিনের থেকে গত ২৪ ঘন্টায় ৫৭,৩১৫ জন বেশি আরোগ্যলাভ করেছেন ।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1726024
কোভিড ১৯ টিকাকরণের বিষয়ে সর্বশেষ তথ্য
স্বাস্থ্য মন্ত্রক টিকার মজুতের বিষয়ে ইভিআইএন ব্যবহার করছে । ইউআইপি ব্যবস্থাপনার আওতায় এই পদ্ধতিতে মজুত থাকা টিকার তাপমাত্রা সংক্রান্ত তথ্যের বিষয়ে খোঁজখবর রাখা হচ্ছে ।
কেন্দ্র ইভিআইএন তথ্য অবাঞ্ছিতভাবে কেউ যাতে বাণিজ্যিক স্বার্থে ব্যবহার করতে না পারে সেটি প্রতিহত করতে বদ্ধপরিকর ।
কেন্দ্রীয় সরকার কোভিড ১৯ টিকাকরণের বিষয়ে স্বচ্ছতা বজায় রাখতে প্রতিশ্রুতিবদ্ধ । কো-উইন-এ যে সমস্ত তথ্য নথিভুক্ত থাকবে সেগুলিও যথাযথভাবে রক্ষা করা হবে ।
কিছু সংবাদ মাধ্যমে কেন্দ্রীয় স্বাস্থ্য মন্ত্রকের রাজ্য ও কেন্দ্রশাসিত অঞ্চলগুলিকে একটি চিঠির কথা উল্লেখ করা হয়েছে । এই চিঠিতে ইভিআইএন-এর মাধ্যমে টিকা মজুত এবং কোন তাপমাত্রায় টিকা রাখা থাকবে সেবিষয়ে উল্লেখ করা আছে । সরকার রাজ্য ও কেন্দ্রশাসিত অঞ্চলগুলিকে ইভিআইএন-এর তথ্য এবং সেই তথ্যের বিশ্লেষণ সংক্রান্ত বিষয়ে যে কোন উদ্যোগের জন্য কেন্দ্রীয় স্বাস্থ্য মন্ত্রকের থেকে প্রয়োজনীয় অনুমতি চাইতে পরামর্শ দিয়েছে । এর ফলে এই তথ্য কোন প্রতিষ্ঠান বাণিজ্যিক স্বার্থে ব্যবহার করতে পারবে না ।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1725882
ডাঃ হর্ষ বর্ধন স্বাস্থ্য ও শক্তি সংক্রান্ত বিশ্ব স্বাস্থ্য সংস্থার উচ্চপর্যায়ের জোটের মঞ্চে ভাষণ দিয়েছেন
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন গতকাল ভিডিও কনফারেন্সের মাধ্যমে বিশ্ব স্বাস্থ্য সংস্থার স্বাস্থ্য ও জ্বালানি সংক্রান্ত উচ্চপর্যায়ের কমিটির বৈঠকে অনলাইনে মাধ্যমে বক্তব্য রেখেছেন । বিশ্ব ব্যাঙ্ক, ইউএনডিপি, ইউএনএইচআরসি, আন্তর্জাতিক পুনর্নবীকরণ যোগ্য জ্বালানি সংস্থা সহ বিভিন্ন জাতীয় ও আন্তর্জাতিক সংস্থার উচ্চপদস্থ আধিকারিকরা এই বৈঠকে উপস্থিত ছিলেন ।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1725863
অক্সিজেন এক্সপ্রেসের মাধ্যমে দেশের বিভিন্ন প্রান্তে চিকিৎসার জন্য ব্যবহৃত ২৮ হাজার মেট্রিক টন তরল অক্সিজেন সরবরাহ করা হয়েছে
দেশজুড়ে ৩৯৭টি অক্সিজেন এক্সপ্রেস নির্ধারিত গন্তব্যে পৌঁছেছে ।
১৫টি রাজ্যে অক্সিজেন এক্সপ্রেসের মাধ্যমে চিকিৎসার জন্য ব্যবহৃত তরল অক্সিজেন সরবরাহ করায় সংশ্লিষ্ট এলাকায় চিকিৎসার কাজে সুবিধা হয়েছে ।
অন্ধ্রপ্রদেশ এবং কর্নাটকে ৩,১০০ ও ৩,৪০০ মেট্রিক টন তরল অক্সিজেন সরবরাহ করা হয়েছে ।
ভারতীয় রেল বিভিন্ন রাজ্যে ১,৬২৮টি ট্যাঙ্কার অক্সিজেন এক্সপ্রেসের মাধ্যমে পাঠিয়েছে ।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1725720
হাইব্রীড মাল্টিপ্লাই ফেসমাস্ক : এন৯৫ –এর বিকল্প
এসএইচজি ৯৫ হাইব্রীড মাল্টিপ্লাই ফেসমাস্ক উদ্ভাবনের জন্য ফাস্টট্র্যাক কোভিড ১৯ তহবিলের সহায়তায় বাইরেক ও আইকেপি নলেজ পার্ক, পরিশোধনা টেকনোলজি প্রাইভেট লিমিটেডকে সাহায্য করেছে । এটি এন৯৫ মাস্কের বিকল্প হতে পারে । এই মাস্ক সহজেই ধোয়া যায় এবং বার বার ব্যবহার করা সম্ভব । এক একটি মাস্কের দাম ৫০-৭৫ টাকা হতে পারে ।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1725826
শ্রী ধর্মেন্দ্র প্রধান ছত্তিশগড়ের ভিলাইয়ে দেশের বৃহত্তম কোভিড কেয়ার ব্যবস্থাপনা উৎসর্গ করেছেন
কেন্দ্রীয় পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান ছত্তিশগড়ের ভিলাইয়ে ইস্পাত কারখানায় ১১৪ শয্যার কোভিড কেয়ার ব্যবস্থাপনাটি জাতির উদ্দেশে উৎসর্গ করেছেন । এই হাসপাতালে গ্যাসীয় অক্সিজেন সরবরাহ করা হবে । এর জন্য ইস্পাত কারখানা থেকে ১.৫ কিলোমিটার দীর্ঘ একটি পাইপের ব্যবস্থা করা হয়েছে । এখানে ইন্টারনেট এবং টেলিকম পরিষেবার ব্যবস্থা রয়েছে, যাতে দূর সঞ্চার ব্যবস্থাপনার মাধ্যমে চিকিৎসকরা পরামর্শ দিতে পারেন ।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1725915
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি হজ যাত্রার প্রস্তুতি এবং টিকাকরণের বিষয়ে পর্যালোচনা করেছেন
মন্ত্রী বলেছেন, টিকাকরণ সংক্রান্ত বিভিন্ন গুজব আটকাতে দেশজুড়ে নানান সামাজিক ও শিক্ষা প্রতিষ্ঠান প্রয়োজনীয় প্রচার চালাবে । একাজে রাজ্য হজ কমিটি, ওয়াকফ বোর্ড, তাদের সহযোগী নানান প্রতিষ্ঠান, কেন্দ্রীয় ওয়াকফ পরিষদ, মৌলানা আজাদ এডুকেশন ফাউন্ডেশন সহ বিভিন্ন প্রতিষ্ঠান অংশ নেবে ।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1725961
পিআইবি-র আঞ্চলিক কার্যালয় থেকে প্রাপ্ত তথ্য –
কেরালা – কেরালার সব জনপ্রিয় পর্যটন কেন্দ্রগুলিকে খুব শীঘ্রই সম্পূর্ণ টিকাকরণ অঞ্চল বলে রাজ্য সরকার ঘোষণা করবে । রাজ্য সরকার পর্যটন শিল্পের সঙ্গে যুক্ত সকলকে টিকার ব্যবস্থা করেছে । মহামারির জন্য কেরালায় পর্যটন শিল্পের প্রভূত ক্ষতি হয়েছে ।
তামিলনাড়ু – তামিলনাড়ু বিধানসভার অধিবেশন ২১-শে জুন কালাইভানার আরাঙ্গামে শুরু হবে । কোভিডবিধি মেনে এই অধিবেশন চলবে । যেসমস্ত বিধায়ক ও বিধানসভার কর্মীদের কোভিড নেগেটিভ রিপোর্ট থাকবে, শুধুমাত্র তারাই অধিবেশনে যোগ দেবেন । তামিলনাড়ু সরকার একাদশ শ্রেণীর ভর্তি পরীক্ষা না নেওয়ার সিদ্ধান্ত নিয়েছে । এর জন্য সরকারী ও সরকারপোষিত বিদ্যালয়গুলিতে ১০-১৫ শতাংশ আসন বাড়ানো হবে ।
কর্নাটক – রাজ্য সরকারের বুলেটিন অনুযায়ী কর্নাটকে নতুন করে ১০,৯৫৯ জন সংক্রমিত হয়েছেন । কোভিডের কারণে আরও ১৯২ জন মারা গেছেন । রাজ্য সরকার নিবন্ধীকৃত রাস্তার হকারদের জন্য ২০০০ টাকা করে ভর্তুকি দেওয়ার কাজ শুরু করেছে । দক্ষতা বিকাশ, শিল্পোদ্যোগ ও জীবিকা দফতর দীনদয়াল অন্তোদয় যোজনার আওতায় এই অর্থপ্রদানের কাজ করছে ।
অন্ধ্রপ্রদেশ – রাজ্যে নতুন করে ৮,৭৬৬ জনের শরীরে করোনা ভাইরাস ধরা পড়েছে । রাজ্য সরকার সিদ্ধান্ত নিয়েছে প্রবীণ নাগরিকদের টিকাকরণের জন্য আধার কার্ড দেখা হবে না । অন্যদিকে আন্দোলনরত জুনিয়র ডাক্তাররা তাদের ধর্মঘট প্রত্যাহার করে নিয়েছেন ।
তেলেঙ্গানা – রাজ্য সরকার দ্বাদশ শ্রেণীর পরীক্ষা মহামারির কারণে বাতিল বলে ঘোষণা করেছে । সরকার সিদ্ধান্ত নিয়েছে যাদের ডায়ালেসিস করতে হয়, থ্যালাসেমিয়ায় আক্রান্ত রোগীরা, ব্যাঙ্ক, ডাক, রাজস্ব ও বিদ্যুৎ দফতরের কর্মীদের টিকাকরণের ক্ষেত্রে অগ্রাধিকার দেওয়া হবে ।
মহারাষ্ট্র – রাজ্যে করোনা মহামারির দ্বিতীয় ঢেউয়ের প্রভাব ক্রমশ কমে আসছে । গত সোমবার থেকে নতুন করে সংক্রমিতের সংখ্যা কমেছে । তবে, পুণেতে দৈনিক সংক্রমণ রাজ্যের অন্যান্য শহরের থেকে বেশি ।
গুজরাট – গুজরাটে কোভিড সংক্রমিতের সংখ্যা ক্রমশ কমতে থাকায় সরকার ১১-২৬-শে জুন পর্যন্ত বিভিন্ন বিধিনিষেধ শিথিল করছে । এই সময়ে হোটেল, রেস্তোরাঁ এবং জিমে মোট ক্ষমতার ৫০ শতাংশ মানুষকে ঢুকতে দেওয়ার অনুমতি দেওয়া হবে । তবে, ৩৬টি শহরে রাত ৯-টা থেকে সকাল ৬-টা পর্যন্ত রাত্রীকালীন কার্ফু বলবৎ থাকবে ।
রাজস্থান – গত ৭ দিনে ব্ল্যাকফাঙ্গাস বা মিউকোরমাইকোসিস –এ ৫০ জন প্রাণ হারিয়েছেন । স্থানীয় প্রশাসনের সহায়তায় স্বাস্থ্য দফতর আশ্রয়হীন মানুষদের জন্য বিশেষ টিকাকরণ শিবিরের আয়োজন করছে ।
মধ্যপ্রদেশ – ২ মাস পরে ভুপাল শহরের বাজার আবার খুলেছে । রাজ্যে ব্লাঙ্কফাঙ্গাসে সংক্রমিতের সংখ্যা ক্রমশ কমছে । বর্তমানে এই সংখ্যা ১,০৫৬ ।
ছত্তিশগড় – ছত্তিশগড়ের শহরাঞ্চলে বস্তিবাসীদের জন্য ভ্রাম্যমান চিকিৎসক দল নিয়মিত চেকআপের কাজ করছে । এই ব্যবস্থা অত্যন্ত ফলপ্রসূ হয়েছে । এটি কার্যকর হওয়ার পর থেকে সংক্রমণের হারও কমেছে ।
গোয়া – মানুষের কাছে পৌঁছানোর জন্য টিকা উৎসবের তৃতীয় পর্যায় শুরু হয়েছে । এই পর্বে ১৮-৪৪ বছর বয়সীদের টিকাকরণের ওপর গুরুত্ব দেওয়া হয়েছে । কেন্দ্র ইভারমাসিন-কে কোভিড চিকিৎসায় ব্যবহৃত ওষুধের তালিকা থেকে বাদ দেওয়ার পর রাজ্য সরকার এই ওষুধ আর না কেনার সিদ্ধান্ত নিয়েছে ।
আসাম – আসামে কোভিড ১৯-এ সংক্রমিতের হার খানিকটা বৃদ্ধি পেয়েছে । রাজ্যের স্বাস্থ্যমন্ত্রী কেশব মহন্ত বলেছেন, ১৫-ই অগাস্টের মধ্যে রাজ্যে টিকাকরণের প্রক্রিয়া শেষ করার লক্ষ্যমাত্রা ধার্য করা হয়েছে ।
মণিপুর – রাজ্যে নতুন করে ৭৭৫ জন সংক্রমিত হয়েছেন । মারা গেছেন আরও ৭ জন । যে কোন ওষুধের দোকান বা পেট্রোল পাম্পে গেলে উপভোক্তাদের কোভিড নেগেটিভ সার্টিফিকেট দেখাতে হবে ।
মেঘালয় – মেঘালয় সরকার রাজ্যে ঢোকা এবং বেরোনোর জন্য কোভিড সংক্রান্ত নিয়মাবলিতে পরিবর্তন করেছে । কারোর কোভিড নেগেটিভ সার্টিফিকেট থাকলেও রাজ্যে ঢুকতে গেলে আরটিপিসিআর টেস্ট করানো বাধ্যতামূলক ।
সিকিম – রাজ্যের ২১৩৫টি নমুনা পরীক্ষা করা হয়েছে । নতুন করে সংক্রমিত হয়েছেন ২৩১ জন এবং কোভিডের কারণে আরও একজনের মৃত্যু হয়েছে ।
ত্রিপুরা – রাজ্যে ১৬,৮০৪টি নমুনা পরীক্ষা হয়েছে । নতুন করে সংক্রমিত হয়েছেন ৬২৫ জন । সংক্রমণের হার ৩.৭২ শতাংশ ।
নাগাল্যান্ড – রাজ্যে আরও ১ সপ্তাহ লকডাউনের মেয়াদ বাড়ানো হয়েছে । ১৮-ই জুন পর্যন্ত এই লকডাউন চলার সময় কিছু বিধিনিষেধ শিথিল করা হয়েছে । দোকান সকাল ৬-টা থেকে বেলা ২টো পর্যন্ত খোলা থাকবে ।
CG/CB/RAB_10th _June_2021 
(Visitor Counter : 170